Åsa Jinder

Åsa Tindra Jinder Otter, (født Åsa Inga-Lill Jönsson, 9. oktober 1963 i Upplands Väsby i Stockholms len) er en svensk riksspelman, nøkkelharpespiller, komponist, produsent, tekstforfatter, forfatter og foreleser. Hun har jobbet som artist og har turnert siden 1979.

Biografi 
Åsa Jinder studerte hos nøkkelharpespilleren Mats Kuoppala (senere Liljeholm, 1930–2009) i to år, før hun i 1979 ble Sveriges yngste riksspelman gjennom tidene på nøkkelharpe, bare 15 år gammel. Ett år senere debuterte hun med albumet Åsa Jinder spelar nyckelharpa.

Hun studerte på Vadstena folkhögskola 1982–1983 og Birkagårdens folkhögskola 1983–1984. I 1988 fikk hun karakteren 5+ i Aftonbladet av Lasse Anrell for albumet Stilla ro och nära. Samme år spilte hun solo under Nobelfesten.

I 1995 spilte Jinder i den norske gruppen Secret Garden, da de vant Eurovision Song Contest i Dublin med «Nocturne». Samme år skrev hun fotballåten «Det är nu!» til Sveriges kvinnelandslag i fotball i forbindelse med Fotball-VM for kvinner i 1995. Låten skrev hun med Susanne Alfvengren og Marianne Flynner. I 1999 spilte hun for den japanske keiseren under hans statsbesøk i Sverige.

I 2000 solgte Jinder til platina med albumet Folkmusik på svenska. Skiven solgte i  eksemplarer. «Av längtan till dig» fra albumet ble årets låt på Svensktoppen. I 2002 fikk hun gullplate for Tro hopp och kärlek. I 2005 ble hon ambassadør for ECPAT. 

I 2010 spilte Jinder rollen som Miss Hanigan i en amatøroppsetning av musikalen Annie. I 2011 satte hon opp musikalen Det hände i Hårga, et friluftsspill som ble spilt fra tre scener, og der Jinder sto for både manus, musikk, regi og produksjon samt spilte en av hovedrollene.

I perioden 2011–2014 satt hun i Statens kulturråd som bistår den svenske regjeringen med utformingen og gjennomføringen av den statlige kulturpolitikken i Sverige.

Privatliv 
Åsa Jinder er datter av ingeniøren, musikeren og forfatteren Curt Einar Jinder og Astrid Edström.. Hun giftet seg første gang i 1985 med politiassistenten Björn Stove (født 1959). De fikk en sønn i 1986 og siden datteren Josefine i 1988, nå kjent som Little Jinder. 

I 1998 giftet hun seg med Jonas Otter (født 1965) og skilte seg fra ham i mars 2017.

Diskografi
Oversikt over album utgitt av Jinder:

1980 – Åsa Jinder spelar nyckelharpa
1982 – Åsa Jinder spelar Lars-Erik Jansson
1985 – Åsa Jinder
1985 – Skänklåt till Johannes (maxisingel)
1986 – Hyllning till livet
1988 – Stilla ro och nära
1989 – Men inom mig log hjärtat
1989 – 10 år som riksspelman
1990 – Dansa mig en glädje
1991 – Stilla jul
1993 – Och himmelen därtill
1994 – Åsa Jinders bästa
1996 – Att ett hjärta kan längta så
2001 – Folkmusik på svenska
2001 – Pärlor – en samling
2002 – Tro, hopp & kärlek: Visor om livet
2004 – 25 år som riksspelman
2005 – Då rädslan tar farväl
2007 – En samling av Åsa Jinder
2008 – Nu tändas tusen juleljus
2013 – Eldsjäl – en samling
2014 – Tröst

Bibliografi (utvalg) 
1978 – Min blåaste tröja (lyrikksamling)
1990 – Bli min mamma igen (lyrikksamling)
1996 – Kärlek störst av allt, smärtsammast (roman)
2008 – Vill du ha barn med mig

Jinder har også medvirket i et titalls antologier, blant andre Gästfritt, Tyst, Flerstämmigt og Människans röst.

Jinder skriver kronikker i Sundsvalls tidning og Söderhamns/Bollnäsnytt samt artikler for Buss på Sverige og Hälsingetidningar. Hun har også skrevet for Land & Härliga Hund

Film 
1995 filmet Jinder med Bille August i Praha under filmatiseringen av Les Miserables.

Priser og utmerkelser 
1987 – SKAP-stipendet (svenska kompositörer av populärmusik)
1987 – Grammisnominering för Hyllning till livet (1986)
1988 – Fred Åkerström-stipendet
1989 – Grammisnominering for Stilla ro och nära (1988)
1990 – Grammis för bästa folkmusikproduktion Men inom mig log hjärtat (-89)
1990 – STIM-stipend
1990 – Konstnärsnämndens stipend
2000 – Grammis for beste folkemusikkproduksjon 
2001 – Grammis for Folkmusik på svenska
2001 – Låten «Av längtan till dig» ble kåret til årets låt på Svensktoppen
2002 – Ambassadør av Bollnäs kommune
2011 – Bollnäs kommunes kulturpris
2012 – Årets Hanebo/Segersta-innbygger for sin innsats innen musikk- og teaterlivet i bygden
2016 – Kongens medalje av åttende størrelse med høyblått bånd

Referanser

Eksterne lenker 
 
 
 

Svenske folkemusikere
Personer fra Stockholm
Svenske musikere
Svenske låtskrivere